stanford-oval/wikipedia huggingface dataset:
Clint Smith

| Clint Smith |
| --- | --- |

Henkilötiedot
Syntynyt: 12. joulukuuta 1913 Assiniboia, Saskatchewan
Kuollut: 19. toukokuuta 2009 (95 vuotta) Vancouver, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  173 cm
Paino:  75 kg
Pelaajaura
Pääsarjaura:  1932–1952
Seurat:  Springfield Indians (CAHL),   Vancouver Lions (NWHL),   Philadelphia Ramblers (I-AHL),   New York Rangers (NHL),   Chicago Black Hawks (NHL),   Tulsa Oilers (USHL),   St. Paul Saints (USHL),   Cincinnati Mohawks (AHL)
Hockey Hall of Fame
 1991 
Clinton James "Clint" Smith (12. joulukuuta 1913 Assiniboia, Saskatchewan, Kanada – 19. toukokuuta 2009 Vancouver, Brittiläinen Kolumbia, Kanada) oli kanadalainen jääkiekkoilija. Hyökkääjänä pelannut Smith edusti New York Rangersia ja Chicago Black Hawksia National Hockey Leaguessa. Hän voitti urallaan kerran Stanley Cupin ja kahdesti Lady Byng Memorial Trophyn.
Smith teki Rangersin kanssa ammattilaissopimuksen lokakuussa 1932. Hän murtautui Rangersin kokoonpanoon kauden 1936–1937 lopulla. Ensimmäisellä täydellä NHL-kaudellaan Smith teki 14 maalia, eikä ottanut ainuttakaan jäähyä. Kaudella 1938–1939 hän teki uransa parhaat Rangers-pisteet. Hän otti kauden aikana myös NHL-uransa ensimmäisen jäähynsä, mutta palkittiin kauden jälkeen herrasmiespelaajalle myönnettävän Lady Byng Trophyn. Rangersissa Smith voitti Stanley Cupin kaudella 1939–1940. Rangersissa hän pelasi lopulta 281 NHL-ottelua, kunnes siirtyi kaudeksi 1943–1944 Chicago Black Hawksiin.
Ensimmäisellä kaudellaan Chicagossa Smith pelasi samassa ketjussa Bill Mosienkon ja Doug Bentleyn kanssa. Kolmikko teki kauden aikana yhteensä 219 pistettä, joka oli NHL:n ennätys. Smith antoi kauden aikana myös ennätykselliset 49 maalisyöttöä. Elmer Lach rikkoi Smithin syöttöennätyksen seuraavalla kaudella. Smith palkittiin vielä kauden 1943–1944 toistamiseen urallaan Lady Byng Trophyllä. Seuraavalla kaudella hän rikkoi NHL-ennätyksen, kun hän teki yhden erän aikana neljä maalia.
Smith jatkoi Chicagossa NHL-uransa loppuun saakka. Hän siirtyi kauden 1946–1947 jälkeen USHL-sarjan Tulsa Oilersiin. Smith pelasi NHL:ssä 483 runkosarjaottelua. Niissä hän kärsi vain 24 jäähyminuuttia. Tulsassa hänet palkittiin keväällä 1948 USHL:n arvokkaimpana pelaajana. Kaudeksi 1948–1949 hän palasi NY Rangersin organisaatioon, kun hän jatkoi uraansa Rangersin USHL:n farmijoukkueen St. Paul Saintsin pelaaja-valmentajana. Kolmen kauden jälkeen St. Paulissa hän valmensi vielä kauden 1951–1952 AHL:n Cincinnati Mohawksissa.
Smith palasi vuonna 1953 Kanadaan, jossa pelasi Vancouverissa ikämiesjääkiekkoa. Hänet valittiin vuonna 1991 Hockey Hall of Fameen.
Saavutuksia

Stanley Cup (1940)
Lady Byng Memorial Trophy (1939, 1944)
Chicago Black Hawksin kapteeni (1944–1945)
Hockey Hall of Fameen 1991
David Sarnoff

| David Sarnoff |
| --- | --- |
 David Sarnoff vuonna 1922.
Henkilötiedot
Syntynyt: 27. huhtikuuta 1891 Minsk, Venäjä
Kuollut: 12. joulukuuta 1971 (80 vuotta) New York, New York, Yhdysvallat
Kansalaisuus:  Yhdysvaltain
David Sarnoff (27. huhtikuuta 1891 Minsk, Venäjä – 12. joulukuuta 1971 New York, New York) oli venäläisamerikkalainen radio- ja televisiotekniikan uranuurtaja.
Sarnoff muutti Yhdysvaltoihin juutalaisten vanhempiensa mukana vuonna 1900, aluksi Albanyyn ja myöhemmin New Yorkiin. Kouluaikoina hän ansaitsi perheelleen rahaa myymällä sanomalehtiä, toimimalla juoksupoikana ja laulamalla synagogassa. Lopetettuaan koulunkäynnin 1906, hän siirtyi lähetiksi sähketoimistoon ja ensimmäisestä palkastaan osti omat sähkötyslaitteet. Opittuaan sähköttämään hän siirtyi Marconi Wireless Telegraph Companyyn sähköttäjäksi. Muutaman vuoden kuluttua Sarnoff eteni Manhattanilla sijainneen maailman tehokkaimman radioaseman operaattoriksi. 14. huhtikuuta 1912 hän vastaanotti Titanicilta lähetetyn hätäsignaalin ja välitti uutisia seuraavan kolmen vuorokauden ajan, jonka ansiosta Marconi palkitsi hänet ylennyksellä yrityksen johtotehtäviin.
Vuonna 1916 Sarnoff ensimmäisen kerran esitti ”radiosoittorasian” eli kaupallisesti markkinoitavan radiovastaanottimen valmistusta. Ehdotus ei saanut vuosiin hyväksyntää, mutta siirryttyään silloisen Radio Corporation of American palvelukseen ja radioimalla 2. heinäkuuta 1921 nyrkkeilyottelun Jack Dempseyn ja Georges Carpentierin välillä, hän pystyi näyttämään laitteen kaupallisen potentiaalin. Seuraavan kolmen vuoden aikana RCA myi vastaanottimia 80 miljoonan dollarin arvosta.
Vuonna 1926 David Sarnoff perusti NBC:n. Hän oli jo tuolloin kiinnostunut televisiosta, alaisenaan RCA:ssa muun muassa ensimmäisen kuvaputken kehittänyt Vladimir Zworykin, ja vuonna 1928 hän käynnisti NBC:n koelähetykset. Vuoden 1939 New Yorkin maailmannäyttelyssä hän esitteli televisiolähetyksiä yleisölle. Toisen maailmansodan aikana Sarnoff kuului kenraali Dwight D. Eisenhowerin esikuntaan toimien viestintäkonsulttina ja hänet ylennettiin prikaatikenraaliksi. Hän jäi eläkkeelle vuonna 1970.
David Sarnoff nimettiin Radio Hall of Fameen vuonna 1989. Time-lehti valitsi hänet 1900-luvun sadan tärkeimmän henkilön joukkoon.
Aiheesta muualla

Kuvia tai muita tiedostoja aiheesta David Sarnoff Wikimedia Commonsissa
Deep Silent Complete

| ”Deep Silent Complete” Nightwish |
| --- | --- | --- |

Singlen tiedot
 Albumilta: Wishmaster
 Julkaistu: 30. heinäkuuta 2000
 Tekijä(t): Tuomas Holopainen
 Tuottaja(t): Tero Kinnunen
 Tyylilaji: sinfoninen metalli
 Kesto: 03.57
 Levy-yhtiö: Spinefarm
Nightwishin muut singlet
| ”Sleeping Sun” 1999 | ”Deep Silent Complete” 2000 | ”Ever Dream” 2002 |
Deep Silent Complete on Nightwishin kappale ja single albumilta Wishmaster. Sen on kirjoittanut Tuomas Holopainen, ja se julkaistiin 30 heinäkuuta 2000. Single oli kolme viikkoa peräkkäin Suomen virallisen singlelistan kolmannella sijalla vuonna 2000.
Kappaleet

Kaikki kappaleet säv. ja san. Tuomas Holopainen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Deep Silent Complete | 3.57 |  |  |  |  |  |  |  |
| 2. | Sleepwalker | 3.10 |  |  |  |  |  |  |  |
Kokoonpano

Tarja Turunen – laulu
Tuomas Holopainen – koskettimet
Emppu Vuorinen – kitara
Sami Vänskä – basso
Jukka Nevalainen – rummut
Curling talviolympialaisissa 2022

Curlingissa kilpailtiin Pekingin 2022 talviolympialaisissa 8.–20. helmikuuta Pekingin kansallisella vesiurheilukeskuksella. Curlingissa kilpailtiin miesten, naisten sekä sekakilpailun muodossa.
Aikataulu

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| RR | Alkusarja | SF | Välierät | B | Pronssiottelu | F | Loppuottelu |
|  | KE 2 | TO 3 | PE 4 | LA 5 | SU 6 | MA 7 | MA 7 | TT 8 | TT 8 | KE 9 | TO 10 | PE 11 | LA 12 | SU 13 | MA 14 | TI 15 | KE 16 | TO 17 | TO 17 | PE 18 | LA 19 | SU 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Miesten turnaus |  |  |  |  |  |  |  |  |  | RR | RR | RR | RR | RR | RR | RR | RR | RR | SF | B | F |  |
| Naisten turnaus |  |  |  |  |  |  |  |  |  |  | RR | RR | RR | RR | RR | RR | RR | RR | RR | SF | B | F |
| Sekaparikilpailu | RR | RR | RR | RR | RR | RR | SF | B | F |  |  |  |  |  |  |  |  |  |  |  |  |  |
Lähde:
Mitalit

| 0 | 1 | 2 | 3 |
| --- | --- | --- | --- |
| Laji |  Kultaa |  Hopeaa |  Pronssia |
| Miesten turnaus tiedot |  Ruotsi (SWE) Niklas Edin Oskar Eriksson Rasmus Wranå Christoffer Sundgren Daniel Magnusson |  Iso-Britannia (GBR) Bruce Mouat Grant Hardie Bobby Lammie Hammy McMillan Jr. Ross Whyte |  Kanada (CAN) Brad Gushue Mark Nichols Brett Gallant Geoff Walker Marc Kennedy |
| Naisten turnaus tiedot |  Iso-Britannia (GBR) Eve Muirhead Vicky Wright Jennifer Dodds Hailey Duff Mili Smith |  Japani (JPN) Satsuki Fujisawa Chinami Yoshida Yumi Suzuki Yurika Yoshida Kotomi Ishizaki |  Ruotsi (SWE) Anna Hasselborg Sara McManus Agnes Knochenhauer Sofia Mabergs Johanna Heldin |
| Sekaparikilpailu tiedot |  Italia (ITA) Stefania Constantini Amos Mosaner |  Norja (NOR) Kristin Skaslien Magnus Nedregotten |  Ruotsi (SWE) Almida de Val Oskar Eriksson |
Osallistujat

Lähde:
| 0 | 1 | 2 |
| --- | --- | --- |
|  Miehet:  Iso-Britannia   Italia   Kanada   Kiina   Norja   Ruotsi   Sveitsi   Tanska   Venäjän olympiakomitea   Yhdysvallat  |  Naiset:  Etelä-Korea   Iso-Britannia   Japani   Kanada   Kiina   Ruotsi   Sveitsi   Tanska   Venäjän olympiakomitea   Yhdysvallat  |  Sekaparit:  Australia   Iso-Britannia   Italia   Kanada   Kiina   Norja   Ruotsi   Sveitsi   Tšekki   Yhdysvallat  |
Coming Home (Firelightin kappale)

|  Coming Home |
| --- | --- |
 Firelight esittämässä kappalettaan Eurovision laulukilpailun harjoituksissa.
Kappaleen tiedot
Esittäjä(t):  Firelight
Säveltäjä(t):  Richard Micallef
Sanoittaja(t):  Richard Micallef
Euroviisutiedot
Vuosi:  2014
Maa:  Malta
Kieli:  englanti
Sijoitus:  23.
Pisteet:  32
Sijoitus semifinaalissa:  9.
Pisteet semifinaalissa:  63
"Coming Home" on maltalaisen folkyhtye Firelightin kappale, jolla se edusti Maltaa vuoden 2014 Eurovision laulukilpailussa Tanskan Kööpenhaminassa.
Kappale kilpaili Euroviisujen toisessa semifinaalissa, jossa se sijoittui yhdeksänneksi ja selviytyi finaaliin. Finaalissa kappale sijoittui 26. maan joukosta 23. sijalle.
Curt Weibull

Curt Weibull nuorena. Valokuva: hovivalokuvaaja Rahmn Lundissa.
Curt Hugo Johannes Weibull (19. elokuuta 1886 Lund – 10. marraskuuta 1991) oli ruotsalainen historioitsija.
Hän oli Martin Weibullin ja Sophie Winbergin poika, ja Lauritz Weibullin veli. Hän opiskeli Lundissa, tuli filosofian tohtoriksi ja dosentiksi esittämällä siellä vuonna 1915 teoksensa Saxo: kritiska undersökningar i Danmarks historia från Sven Estridsens död till Knut VI. Hän oli veljeänsä Lauritzia synteetikkona rohkeampi myöhemmin urassaan, mutta aluksi hän oli radikaali lähdekriitikko. Hän on käsitellyt Ruotsin ja Tanskan valtakuntien muodostumista sekä 1600-lukua. Varsinkin aikaisempi Saxo Grammaticus -tutkinto sai maistaa hänen jyrkkää metodiaan. Häntä pidetään konservatiivisesta historiankirjoituksesta poikkeavaa historioitsijana.
Vuosina 1927–1953 Curt Weibull oli historian professorina Göteborgin korkeakoulussa.
Teokset

Drottning Christina (1931)
Die Auswanderung der Goten aus Schweden (1958)
Källkritik och historia: Norden under äldre medeltiden (1964)
Die Geaten des Beowulfepos und Die dänischen Trelleburgen : zwei Diskussionsbeiträge (1974)
Beowulfs geater, i "Historielärarnas förenings årsskrift" 1976/77
Riksdagen i Kronhuset och Carl X Gustafs död i Göteborg 1660, Curt Weibull, utgiven av Göteborgs historiska museum 1957
Ödeshögin kunta

| Ödeshögin kunta |
| --- | --- |
 vaakuna

Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Keskustaajama:  Ödeshög
Kuntakoodi:  0509
Pinta-ala  ():  
 – Maa:  433,97 km²
Väkiluku (31.12.2021)  ():  5 309
 – Väestötiheys:  12,2 as./km²
 
 www.odeshog.se 
Infobox OKVirheellinen NIMI-arvo: 
Alvastran luostarin rauniot.
Hedan kirkko.
Rökin kirkko.
Näkymä Ombergiltä.
Maisemaa Ombergin eteläosassa, oikealla näkyy Vättern.
Ödeshögin kunta (ruots. Ödeshögs kommun) on Itä-Götanmaan läänissä sijaitseva Ruotsin kunta. Maakuntajaossa se kuuluu Itä-Götanmaahan. Kunnan keskustaajama on Ödeshög.
Kunnan maapinta-ala on 433,97 neliökilometriä (1.1.2016) ja asukasluku 5 309 henkeä (31.12.2021).
Kunta sijaitsee Ruotsin toiseksi suurimman järven Vätternin itärannalla ja siihen kuuluu eteläosa Tåkernin järvestä. Vätternistä kuntaan kuuluu 218,71 km² ja muita vesialueita on 16,31 km². Vuonna 2007 kunnassa oli 91,08 km² peltoa, joten saman ajankohdan maapinta-alaan vertaamalla saadaan peltojen osuudeksi 21,1 prosenttia kunnan maapinta-alasta. Ödeshögin naapurikunnat ovat Vadstena pohjoisessa, Mjölby ja Boxholm idässä sekä Tranås ja Jönköping etelässä.
Kunnan nähtävyyksiä ovat muun muassa Rökstenen, Omberg, Hedan kirkko ja Alvastran luostarin rauniot. Lisäksi Ödeshögissä, Vätternin rannalla sijaitsee 33 hehtaarin kokoinen luonnonsuojelualue Kråkeryd. Alue on osittain Ruotsin valtion ja osittain yksityisten omistuksessa.
Entinen jalkapalloilija Klas Ingesson on syntynyt Ödeshögissä.
Kuntajaon kehitys

Nykyinen Ödeshögin kunta koostuu seitsemästä entisestä maalaiskunnasta. Vuoden 1911 aluejaossa ne muodostivat (Kumlan kunnan kanssa) Lysingin kihlakunnan ja samannimisen käräjäkunnan. Vuoden 1952 kuntauudistuksessa alueelle muodostettiin kaksi suurkuntaa:
Alvastra (aiemmat Västra Tollstad, Trehörna, Rök, Heda ja Svanshals)
Ödeshög (aiemmat Ödeshög ja Stora Åby)
Molempien kuntien kuntamuoto oli maalaiskunta. Alvastra liitettiin Ödeshögiin jo vuonna 1969. Vuoden 1971 kuntauudistuksessa siirryttiin vielä yhtenäiseen kuntamuotoon, jolloin Ödeshögin maalaiskunta muutettiin Ödeshögin kunnaksi.
Kunnan keskustaajama Ödeshög on aiemmin ollut taajaväkinen yhdyskunta. Yhdyskunta perustettiin vuonna 1922 ja lakkautettiin vuonna 1957.
Vaakuna

Ödeshögin vaakuna vahvistettiin vuonna 1951 Alvastran maalaiskunnalle ja se pohjautuu Alvastran luostarin apotin 1300-luvulta peräisin olevaan sinettiin. Kun Alvastra ja Ödeshög vuonna 1969 yhdistyivät, otettiin kunnan vaakunaksi Alvastran vaakuna.
Selitys: Punaisessa kentässä pystyssä oleva apotinsauva, saatteena oikealla puolella ylöspäin nouseva kuunsirppi ja vasemmalla puolella kuusisakarainen tähti, kaikki kultaa.

(Ruotsiksi: I rött fält en uppskjutande abbotstav, åtföljd på dexter sida av en uppåtgående måne och på sinister sida av en sexuddig stjärna, alla av guld.)
Väestönkehitys

| Ödeshögin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 7 955 | 7 955 |
| 1955 | 1955 |    | 7 514 | 7 514 |
| 1960 | 1960 |    | 6 781 | 6 781 |
| 1965 | 1965 |    | 6 279 | 6 279 |
| 1970 | 1970 |    | 6 052 | 6 052 |
| 1975 | 1975 |    | 6 051 | 6 051 |
| 1980 | 1980 |    | 6 228 | 6 228 |
| 1985 | 1985 |    | 6 042 | 6 042 |
| 1990 | 1990 |    | 5 991 | 5 991 |
| 1995 | 1995 |    | 5 900 | 5 900 |
| 2000 | 2000 |    | 5 688 | 5 688 |
| 2005 | 2005 |    | 5 516 | 5 516 |
| 2010 | 2010 |    | 5 284 | 5 284 |
| 2015 | 2015 |    | 5 236 | 5 236 |
| 2020 | 2020 |    | 5 338 | 5 338 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 493 | 9,4 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 94 | 1,8 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 188 | 3,6 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 4 461 | 85,2 |
Hieman vanhempien vuoden 2009 lopun tietojen mukaan kunnassa asui 59 Suomessa syntynyttä, mikä vastasi 1,1 prosenttia kunnan väestöstä.
Vielä vanhempien vuoden 1984 lopun tietojen mukaan 2,8 prosenttia kunnan asukkaista oli ulkomailla syntyneitä. Tuolloin kunnassa asui 61 Suomessa syntynyttä, mikä vastasi 1,0 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 168 714 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 74 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 19,5 %
18–64-vuotiaat: 56,1 %
65 vuotta täyttäneet: 24,4 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 9,4 | 9,0 |
|   | jalostus | 30,1 | 30,9 |
|   | palvelut | 58,0 | 58,3 |
|   | tuntematon | 2,5 | 1,9 |
|   | Työpaikkoja ja työllisiä | 1 780 | 2 353 |
|   | työpaikkaomavaraisuus | 75,6 |  |
Taajamat

Kunnassa on 2 taajamaa, joiden osuus kunnan väestöstä vuoden 2010 lopussa oli 55,1 prosenttia. Taajamien ulkopuolella asui tuolloin 2 370 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Ödeshög | 2 572 |
| 2 | Hästholmen | 342 |
Kunnan keskustaajama on lihavoitu.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Trehörna
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Heda
Trehörna
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Ödeshögin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 5 | 5 | 6 | 8 | 7 | 6 | 7 | 6 | 6 | 6 | 5 | 5 | 4 | 4 | {{{m2022}}} |
|   | Keskustapuolue | 15 | 15 | 13 | 11 | 9 | 9 | 8 | 9 | 9 | 9 | 6 | 3 | 4 | 4 | {{{c2022}}} |
|   | Liberaalit | 3 | 3 | 3 | 2 | 3 | 3 | 2 | 2 | 1 | 0 | 1 | 1 | 0 | 0 | {{{fp2022}}} |
|   | Kristillisdemokraatit | 2 | 2 | 2 | 2 | 2 | 3 | 4 | 2 | 6 | 8 | 8 | 11 | 10 | 12 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 1 | 3 | 4 | 3 | 2 | 2 | 2 | 3 | 1 | {{{mp2022}}} |
|   | Ruotsin sosiaalidemokraattinen työväenpuolue | 16 | 16 | 17 | 17 | 13 | 14 | 12 | 16 | 13 | 14 | 11 | 6 | 8 | 7 | {{{s2022}}} |
|   | Vasemmistopuolue | 0 | 0 | 0 | 1 | 1 | 1 | 1 | 0 | 3 | 2 | 1 | 1 | 0 | 0 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 1 | 1 | 3 | 4 | {{{sd2022}}} |
|   | Muut | 0 | 0 | 0 | 0 | 6 | 4 | 4 | 2 | 0 | 0 | 0 | 5 | 3 | 3 | {{{övr2022}}} |
|   | Yhteensä | 41 | 41 | 41 | 41 | 41 | 41 | 41 | 41 | 41 | 41 | 35 | 35 | 35 | 35 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Hedan piiri
Rökin piiri
Stora Åbyn piiri
Svanshalsin piiri
Trehörnan piiri
Västra Tollstadin piiri
Ödeshögin piiri
Seurakunnat

Ödeshögin kunnassa on vain yksi seurakunta, joka sekin on nimeltään Ödeshög. Ennen vuotta 2006 kunnassa oli seitsemän seurakuntaa, jotka olivat:
Stora Åby
Ödeshög
Svanshals
Västra Tollstad
Heda
Rök
Trehörna
Näistä Stora Åbytä on kutsuttu aiemmin lyhyesti Åbyksi ja Västra Tollstadia pelkästään Tollstadiksi. Trehörnaa on kutsuttu aikaisemmin nimellä Sankt Johannes.
Edellä mainittujen seitsemän seurakunnan lisäksi alueella on ollut vielä kaksi muutakin seurakuntaa. Niistä Hästholmen liitettiin osaksi Västra Tollstadia jo keskiajalla. Sväm puolestaan liitettiin Ödeshögin seurakuntaan vuoden 1330 paikkeilla.
Aiheesta muualla

Wikimedia Commonsissa on kuvia tai muita tiedostoja aiheesta .
Ödeshögin kunnan kotisivut (ruotsiksi)
Itä-Götanmaan läänin kunnat
Kartta Ödeshögin kunnan piireistä.
Double Irish – Dutch Sandwich

Double Irish – Dutch Sandwich on yhtiöjärjestely, jossa yhden Bermudalta käsin toimivan irlantilaisyhtiön, toisen Irlantia kotipaikkanaan pitävän irlantilaisyhtiön ja hollantilaisen tytäryhtiön avulla esimerkiksi yhdysvaltalainen yhtiö voi laillisesti yritysten keskinäisiä rojalteja ja lisenssejä hinnoittelemalla minimoida tehokkaasti verotustaan.
David Saint-Jacques

| David Saint-Jacques |
| --- | --- |

Henkilötiedot
Syntynyt: 6. tammikuuta 1970 (ikä 54)
Kansalaisuus:  Kanada
Ura
Tila:  aktiivinen
David Saint-Jacques (s. 1970-01-066. tammikuuta 1970) on kanadalainen CSA:n avaruuslentäjä.
Ura

Saint-Jacques, Oleg Kononenko ja Anne McClain laukaistiin vuonna 2018 Kansainväliselle avaruusasemalle.
Aiheesta muualla

Wikimedia Commonsissa on kuvia tai muita tiedostoja aiheesta .
Astronaut Candidate Bio: David Saint-Jacques (09/2009)
Spacefacts biography of David Saint-Jacques
Demantoidi

Demantoidimineraali
Rintaneula, jossa on demantoidia.
Demantoidi on granaattiryhmään kuuluvan andradiitin vihreä värimuunnos. Se on kemiallisesti kalsiumia ja rautaa sisältävä silikaattimineraali (Ca3Fe2(SiO4)3). Jalokiven vihreä väri tulee kromista, ja nimensä se on saanut timanttimaisesta kiillostansa.
Demantoidi löydettiin vuonna 1851 Venäjältä Uralvuorilta. Niistä tuli suosittuja Venäjällä, ja erityisesti Carl Fabergé käytti niitä tsaareille tehdyissä koruissa ja muissa arvokkaissa esineissä. Monissa Tiffanyn koruissakin demantoideja oli 1900-luvun alussa, sillä yrityksen johtava gemmologi George Frederick Kunz oli ihastunut jalokiveen ja hankki kaikki löytämänsä. Venäläiset varat kulutettiin melko nopeasti loppuun, ja jalokiven suosiokin lopahti pian tämän jälkeen. Demantoidin saatavuus on heikkoa, ja sen pehmeys vaikuttaa sen suosioon. Demantoideja on löytetty Venäjän lisäksi Italiasta, Iranista ja Namibiasta.
Aiheesta muualla

Kuvia tai muita tiedostoja aiheesta Demantoidi Wikimedia Commonsissa
Demandolx

| Demandolx |
| --- | --- |
 vaakuna
 Demandolx
 Koordinaatit: 43°52′15″N, 06°34′46″E 
Valtio:  Ranska
Alue:  Provence-Alpit-Riviera
Departementti:  Alpes-de-Haute-Provence
Arrondissementti:  Castellane
Hallinto:  
 – Pormestari:  Ludovic Mangiapia
Pinta-ala:  
 – Kokonaispinta-ala:  20,37 km²
Väkiluku (2013):  120
 – Väestötiheys:  5,9 as./km²
Postinumero:  04120
Infobox OKVirheellinen NIMI-arvo: 
Demandolx on kunta Alpes-de-Haute-Provencen departementissa Ranskassa. Vuonna 2013 siellä oli arviolta 120 asukasta. Kunnan pinta-ala on 20,37 neliökilometriä.
Aiheesta muualla

Kuvia tai muita tiedostoja aiheesta Demandolx Wikimedia Commonsissa
Diamonds (Martin Garrixin, Julian Jordanin ja Tinie Tempahin kappale)

| ”Diamonds” Martin Garrix, Julian Jordan & Tinie Tempah |
| --- | --- | --- |

Singlen tiedot
 Julkaistu: 8. lokakuuta 2021
 Tuottaja(t): Martin Garrix, Julian Jordan
 Tyylilaji: electro house
 Kesto: 03.25
 Levy-yhtiö: STMPD RCRDS
Martin Garrixin muut singlet
| ”Love Runs Out” 2021 | ”Diamonds” 2021 | ”Won’t Let You Go” 2021 |
Julian Jordanin muut singlet
| ”Hyper” 2021 | ”Diamonds” 2021 |   |
Tinie Tempahin muut singlet
| ”Whoppa” 2020 | ”Diamonds” 2021 | ”Love Me Like This” 2021 |
Diamonds on alankomaalaisten DJ-tuottajien Martin Garrixin ja Julian Jordanin sekä brittiläisräppärin Tinie Tempahin musiikkikappale. Sen julkaisi STMPD RCRDS digitaalisesti ladattavana singlenä 8. lokakuuta 2021. Kappaleen on sanoittanut Tempah ja sen tuottivat Jordan ja Garrix. Kappaleen musiikkivideo julkaistiin singlen julkaisupäivänä.
"Diamonds" oli kaupallisesti huono menestys, sillä se ei ole toistaiseksi päässyt lainkaan listoille. Garrix on esittänyt "Diamondsin" ensimmäisen kerran livenä Electric Love Boutique Edition-festivaaleilla Itävallassa elokuussa 2021.